આ સ્થાનક આમ જોઈએ તો કોઈ મોટું મંદિર કે વિશાળ એવો આશ્રમ નથી પરંતુ જંગલ વિસ્તારની આસપાસમાં વસતા નેસના માલધારીઓ, ભાવિકો, શ્રધ્ધાળુઓ અને જંગલ વિસ્તારમાં વિચરતા પોતાના પશુ ઢોરને ચરાવતા પૌરાણિક લોકોએ સંશોધિત આ અતિ પ્રાચીન શ્રી હનુમાનજી મહારાજનું સ્થાનક હોવાનું જાણવા મળે છે. હનુમાનગાળા પ્રથમ દ્રષ્ટિએ વન દેવીમાં શ્રધ્ધા ધરાવતા અને ઇશ્વર પ્રત્યે આસ્થા રાખતા માણસને સ્પર્શી જાય તેવું લીલુંછમ વનરાઈ વચ્ચે વૃક્ષોથી હરીભરી જંગલોની ઝાડીઓ વચ્ચે આવેલ એક અલાયદો નાનો આસ્થાનું કેન્દ્ર એવો આશ્રમ છે. આશ્રમથી લગભગ એકાદ કિલોમીટર દૂર ગાઢ જંગલમાં હનુમાનજીની મૂર્તિ સાથેનું મંદિરઆવેલું છે.